Amerika u sjeni 'terorističkog chattera' (21/5/03) - 2003-05-21
Stručnjak za terorizam David Heyman tvrdi da su pooštrene mjere sigurnosti rezultat pojačanih komunikacija među teroristima koji - kako
Nakon novog vala terorističkih napada na Srednjem istoku, povećana je i opasnost od napada u Sjedinjenim Državama. O toj temi razgovaramo s Davidom Heymanom, direktorom Odijela znanstvenih i sigurnosnih inicijativa pri Centru za strateške i međunarodne studije u Washingtonu. : Ministar za domovinsku sigurnost Tom Ridge je u ponedjeljak rekao da su "Amerikanci sigurniji i zaštićeniji negoli su bili prije terorističkih napada od 11. rujna". Kao stručnjak, smatrate li vi da prosječna osoba voli čuti takve poruke? : Dakako, podizanje i spuštanje razine procjene stanja opasnosti svakako povećava i smanjuje razinu nervoze kod ljudi. I kad već o tome govorimo, recimo da je nakon 11. rujna 2001. godine mnogo uloženo i mnogo toga izmijenjeno u načinu na koji se štiti ova zemlja u inozemstvu i kod kuće. I te promjene su izuzetno značajne... Mislim da se razmjena obavještajnih informacija među različitim agencijama povećala i do sto puta, i u zemlji a i širom svijeta. Za hitne službe koje prve reagiraju u slučaju nesreća, nabavljena je prikladna zaštitna oprema, povećana su izdvajanja za istraživanje, povećana je koordinacija u industriji, u privatnom sektoru i među lokalnim policijskim i sigurnosnim službama. Sve to uklapa se u povećanu razinu domovinske sigurnosti. Jesmo li mi apsolutno sigurni? Apsolutno nismo. Ali u odnosu na 11. rujna 2001. postigli smo značajnu razinu poboljšanja. : Dakle, sa stajališta konkretnih stvari, situacija je poboljšana, ali što se psihološkog aspekta tiče, to je – kako se čini – još uvijek otvoreno pitanje. : Da. Zapravo, vjeruje se da su ljudi u Sjedinjenim Državama tek počeli shvaćati kakve korake trebaju poduzeti da bi se zaštitili. A sad da nešto kažem o jednom terminu o kojem u posljednje vrijeme često slušamo – radi se o , takozvanom “čavrljanju” od strane terorista. Ta se riječ u našem slučaju odnosi na način prikupljanja informacija i način djelovanja obavještajnih službi. Tu spadaju različiti načini prikupljanja informacija, od ljudi koji djeluju na terenu u nekoj zemlji, dvostrukih agenata itd, pa do prisluškivanja komunikacijskih sredstava, radija, telefonskih veza ili praćenja interneta. Kad se ustanovi da je povećanja količina “čavrljanja”, to znači da je povećan broj presretenih informacija o mogućim operacijama, što također znači da je razina opasnosti povećana.” Postoji međutim mogućnost da su neka od tih takozvanih “čavrljanja”, ustvari, lažna i cilj im je unijeti zabunu. To je potvrdio i gospodin Heyman koji kaže da se stalno usavršavaju načini raspoznavanja lažnih od vjerodostojnih izvora informacija. Što se pak same terorističke mreže al-Qaide tiče, gospodin Hyman smatra da ona i dalje predstavlja veliku opasnost, iako su izvršena određena pregrupiranja, a nešto je mijenjano i u taktici. Al-Qaida prati na koji način reagiranju američke službe, te kako Sjedinjene Države prilagođavaju svoje kapacitete na području borbe protiv terorizma. David Heyman očekuje da će al-Qaida izvesti nove napade, na što ukazuje i povećana količina komunikacija – takozvani “chatter” – između osumnjičanih aktivista i centara čije funkcioniranje prate američke i strane obavještajne službe.